Rappreżentanti tal-Istati Membri tal-UE, il-Balkani tal-Punent u t-Turkija, il-Kummissjoni Ewropea u l-Bank Ċentrali Ewropew, kif ukoll rappreżentanti tal-banek ċentrali tal-Balkani tal-Punent u t-Turkija[1] ltaqgħu għad-djalogu annwali tagħhom dwar il-politika ekonomika[2]. Il-Programmi ta' Riforma Ekonomika (ERPs) 2018 ppreżentati tal-Balkani tal-Punent u t-Turkija jiddeskrivu il-qafas makroekonomiku u fiskali ta' terminu medju kif ukoll riformi strutturali (li jaffettwaw oqsma bħas-swieq tax-xogħol u l-edukazzjoni, l-enerġija, l-innovazzjoni u l-ambjent tan-negozju) għat-tisħiħ tal-kompettitività u t-tkabbit għal termiinu fit-tul. Il-parteċipanti iddispjaċihom li l-ERP tal-Bożnija-Ħerzegovina kien ippreżentat b'dewmien sinifikanti. Il-programmi jkopru l-perijodu 2018-2019. Il-pareċipanti ħadu nota tal-Konklużjonijiet tal-Kunsill Ewropew tat-23 ta' Marzu, li kkonfermaw li t-tkabbir ser jiġi indirizzat mill-Kunsill f'Ġunju 2018. Id-djalogu dwar il-governanza ekonomika mal-Balkani tal-Punent u t-Turkija huwa maħsub biex jippreparahom għall-parteċipazzjoni futura tagħhom fil-koordinament tal-politika ekonomika tal-UE. Is-sjieda hija l-qofol għall-kisba tar-riżultati maħsuba fil-Programmi ta' Riforma Ekonomika u l-gwida ta' politika ta' hawn taħt maqbula b'mod konġunt. Id-djalogu jirrifletti sa ċertu punt il-proċess tas-Semestru Ewropew fil-livell tal-UE. Il-parteċipanti fakkru l-impenn biex jiġi stabbilit sett ġdid ta' gwida politika mmirata b'appoġġ għall-isforzi biex jiġu sodisfatti l-kriterji ekonomiċi ta' Copenhagen. F'dan il-kuntest, il-Parteċipanti qablu li l-elementi tal-gwida politika tal-2017 li kienu għadhom ma ġewx implimentati bis-sħiħ baqgħu validi u riedujiġu indirizzati minn dawk li jfasslu l-politika fil-Balkani tal-Punent u t-Turkija. [1] Il-Montenegro, is-Serbja, l-Eks-Repubblika Jugoslava tal-Maċedonja, l-Albanija u t-Turkija huma pajjiżi kandidati għall-adeżjoni mal-UE. [2] Il-konklużjonijiet ta' dan id-djalogu huma mingħajr preġudizzju għall-pożizzjonijiet tal-Istati Membri tal-UE dwar l-istatus tal-Kosovo. Aqra t-test sħiħ tal-konklużjonijiet tal-presidenza Ara l-paġna tal-laqgħa